Halka Třešňáková

Halka Třešňáková (sündinud 24. veebruaril 1972 Prahas) on tšehhi näitleja ja koreograaf.

 Elulugu 
Halka isa Vlastimil Třešňák kirjutas alla Harta 77-le ja oli sunnitud 1982. aastal Rootsi emigreeruma.Vlastimil Třešňák Česko-Slovenská filmová databáze. Vaadatud 20. aprillil 2024 1983. aastal emigreerus 11-aastane Halka koos vendade, ema, vanaema ja ema uue elukaaslasega Saksamaale. Ta õppis Heidelbergis reaalkoolis.Halka Třešňáková Filmová databáze online FDb.cz. Vaadatud 20. aprillil 2024

Halka Třešňáková pöördus Tšehhoslovakkiasse tagasi 1991. aastal. Ta lõpetas Praha Etenduskunstide Akadeemia mitteverbaalse teatri ja komöödia osakonna.Halka Třešňáková Celebwiki. Vaadatud 20. aprillil 2024

 Näitlejatöö 
Halka Třešňáková on osalenud alternatiivteatrite (Divadle Alfred ve dvoře, Roxy/NoD ja teised) lavastustes. Ta kuulub Tšehhi alternatiivse liikumis- (füüsilise) teatri juhtivate loojate hulka. Ta juhib ka erinevate etenduskunstide vormide töötubasid ning teeb liikumiskonsultandi ja koreograafina koostööd professionaalsete draamateatritega.Halka Třešňáková Národní divadlo. Vaadatud 20. aprillil 2024

Alates 2009. aastast on ta mänginud nii filmides kui ka teleseriaalides.Halka Třešňáková Filmový přehled. Vaadatud 20. aprillil 2024 Satiirilises veebiseriaalis "Kantsler Blaník" mängis ta aastatel 2014–2018 sekretär Lenkat.Kancelář Blaník (seriál) Česko-Slovenská filmová databáze. Vaadatud 20. aprillil 2024

 Isiklikku 
Halka Třešňáková isa on muusik ja maalikunstnik Vlastimil Třešňák ja ema kunstnik Marcela Třebická.Halka Jeřábek Třešňáková Česko-Slovenská filmová databáze. Vaadatud 20. aprillil 2024 Vanaema oli näitleja Jiřina Třebická ja vanaisa lavastaja Karel Třebický.Jiřina Třebická Česko-Slovenská filmová databáze. Vaadatud 20. aprillil 2024 

Suhtest Daniel Blattnýga on tal 1990. aastal sündinud poeg Alan Blattný.Michaela Špačková: Když se narodil ten falešný Mesiáš, on si koupil televizi. Proto se asistentka Tondy Blaníka vdala až po 11 letech? Krajské listy, 12. märts 2018. Vaadatud 20. aprillil 2024

Halka Třešňákovái on olnud suhe ajakirjaniku ja muusiku Jan Macháčekiga.

Alates 2015. aastast on Halka Třešňáková abielus näitleja ja saatejuhi Tomáš Jeřábekiga.Máme syndrom staršího rodiče, říkají manželé Jeřábek s Třešňákovou iDNES, 7. veebruar 2023 Neil on 2018. aastal sündinud poeg Teodor.Eliška Zajíc Vinterová: Sekretářka Tondy Blaníka a bankéř z reklamy vyrazili do společnosti: Manželé se pochlubili roztomilým synem Super.cz, 3. juuni 2022. Vaadatud 20. aprillil 2024

 Viited 

 Välislingid 

Kategooria:Tšehhi näitlejad
Kategooria:Koreograafid
Kategooria:Sündinud 1972